title: Komission täytäntöönpanoasetus (EU) 2019/1948, annettu 25 päivänä marraskuuta 2019, Kiinan kansantasavallasta peräisin olevan tietyn korroosionkestävän teräksen tuonnissa komission täytäntöönpanoasetuksella (EU) 2018/186 käyttöön otettujen polkumyynnin vastaisten toimenpiteiden mahdollista kiertämistä koskevan tutkimuksen vireillepanosta ja tällaisen tuonnin kirjaamisvelvoitteesta

text:
                  26.11.2019

                  FI

                  Euroopan unionin virallinen lehti

                  L 304/10

         KOMISSION TÄYTÄNTÖÖNPANOASETUS (EU) 2019/1948,
         annettu 25 päivänä marraskuuta 2019,
         Kiinan kansantasavallasta peräisin olevan tietyn korroosionkestävän teräksen tuonnissa komission täytäntöönpanoasetuksella (EU) 2018/186 käyttöön otettujen polkumyynnin vastaisten toimenpiteiden mahdollista kiertämistä koskevan tutkimuksen vireillepanosta ja tällaisen tuonnin kirjaamisvelvoitteesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta annetun Euroopan parlamentin ja neuvoston asetuksen (EU) 2016/1036 (1) ja erityisesti sen 13 artiklan 3 kohdan ja 14 artiklan 5 kohdan,
         on ilmoittanut asiasta jäsenvaltioille,
         sekä katsoo seuraavaa:
         A.   OMA-ALOITTEINEN TUTKIMUS

                     (1)

                     Euroopan komissio, jäljempänä ’komissio’, on päättänyt asetuksen (EU) 2016/1036, jäljempänä ’perusasetus’, 13 artiklan 3 kohdan ja 14 artiklan 5 kohdan nojalla tutkia omasta aloitteestaan Kiinan kansantasavallasta peräisin olevan tietyn korroosionkestävän teräksen tuonnissa käyttöön otettujen polkumyynnin vastaisten toimenpiteiden mahdollista kiertämistä ja saattaa tällaisen tuonnin kirjaamisvelvoitteen alaiseksi.

               B.   TUOTE

                     (2)

                     Mahdollisen kiertämisen kohteena ovat raudasta tai seosteräksestä tai seostamattomasta teräksestä valmistetut valssatut levyvalmisteet, jotka on alumiinitiivistetty, pinnoitettu kuumasinkityksellä sinkillä ja/tai alumiinilla, ei muilla metalleilla, ja passivoitu kemiallisesti ja jotka sisältävät vähintään 0,015 mutta enintään 0,170 painoprosenttia hiiltä, vähintään 0,015 mutta enintään 0,100 painoprosenttia alumiinia, enintään 0,045 painoprosenttia niobiumia, enintään 0,010 painoprosenttia titaania ja enintään 0,010 painoprosenttia vanadiumia ja jotka ovat keloina, määrämittaan leikattuina levyinä ja kapeana nauhana.
                     Tutkimukseen eivät sisälly seuraavat tuotteet:

                                 —

                                 ruostumatonta terästä, piiseosteista sähköteknistä terästä ja pikaterästä olevat tuotteet,

                                 —

                                 ei enempää valmistetut kuin kuumavalssatut tai kylmävalssatut tuotteet.

                           Tarkasteltavana oleva tuote luokitellaan tällä hetkellä CN-koodeihin ex 7210 41 00, ex 7210 49 00, ex 7210 61 00, ex 7210 69 00, ex 7212 30 00, ex 7212 50 61, ex 7212 50 69, ex 7225 92 00, ex 7225 99 00, ex 7226 99 30 ja ex 7226 99 70 (Taric-koodit: 7210410020, 7210490020, 7210610020, 7210690020, 7212300020, 7212506120, 7212506920, 7225920020, 7225990022, 7225990092, 7226993010 ja 7226997094) ja se on peräisin Kiinan kansantasavallasta, jäljempänä ’tarkasteltavana oleva tuote’. Nyt voimassa olevia toimenpiteitä sovelletaan kyseiseen tuotteeseen.
                     Mahdollista kiertämistä koskevan tutkimuksen kohteena on tietty korroosionkestävä teräs. Tuote käsittää raudasta tai seosteräksestä tai seostamattomasta teräksestä valmistetut valssatut levyvalmisteet, jotka on pinnoitettu kuumasinkityksellä sinkillä ja/tai alumiinilla ja/tai magnesiumilla, mukaan lukien piiseosteiset, ja passivoitu kemiallisesti ja joilla voi olla myös muu pintakäsittely, kuten öljyäminen tai orgaaninen passivointi; ja jotka sisältävät enintään 0,5 painoprosenttia hiiltä, enintään 1,1 painoprosenttia alumiinia, enintään 0,12 painoprosenttia niobiumia, enintään 0,17 painoprosenttia titaania ja enintään 0,15 painoprosenttia vanadiumia, jotka ovat keloina, määrämittaan leikattuina levyinä ja kapeana nauhana ja jotka luokitellaan tällä hetkellä CN-koodeihin ex 7210 41 00, ex 7210 49 00, ex 7210 61 00, ex 7210 69 00, ex 7210 90 80, ex 7212 30 00, ex 7212 50 61, ex 7212 50 69, ex 7212 50 90, ex 7225 92 00, ex 7225 99 00, ex 7226 99 30 ja ex 7226 99 70 (Taric-koodit: 7210410030, 7210490030, 7210610030, 7210690030, 7210908092, 7212300030, 7212506130, 7212506930, 7212509014, 7212509092, 7225920030, 7225990023, 7225990041, 7225990093, 7226993030, 7226997013 ja 7226997093) ja jotka ovat peräisin Kiinan kansantasavallasta, jäljempänä ’tutkimuksen kohteena oleva tuote’.
                     Tutkimukseen eivät sisälly seuraavat tuotteet:

                                 —

                                 ruostumatonta terästä, piiseosteista sähköteknistä terästä ja pikaterästä olevat tuotteet,

                                 —

                                 ei enempää valmistetut kuin kuumavalssatut tai kylmävalssatut tuotteet,

                                 —

                                 edellä johdanto-osan 2 kappaleessa määritelty tarkasteltavana oleva tuote.

               C.   VOIMASSA OLEVAT TOIMENPITEET

                     (3)

                     Nyt voimassa olevat toimenpiteet, joita mahdollisesti kierretään, ovat komission täytäntöönpanoasetuksella (EU) 2018/186 (2) käyttöön otetut polkumyyntitoimenpiteet, jäljempänä ’voimassa olevat toimenpiteet’.

               D.   PERUSTELUT

                     (4)

                     Komissiolla on riittävä näyttö siitä, että Kiinan kansantasavallasta peräisin olevan tarkasteltavana olevan tuotteen tuonnissa voimassa olevia polkumyynnin vastaisia toimenpiteitä kierretään tuomalla tarkasteltavana olevaa tuotetta hieman muutettuna.

                     (5)

                     Taric-tilastot osoittavat, että Kiinan kansantasavallasta unioniin suuntautuvan vientikaupan rakenteessa tapahtui merkittävä muutos sen jälkeen, kun tarkasteltavana olevan tuotteen tuonnissa otettiin käyttöön lopullinen polkumyyntitulli komission täytäntöönpanoasetuksella (EU) 2018/186. Näyttää siltä, ettei kyseiselle muutokselle ei ole olemassa muuta pätevää syytä tai taloudellista perustetta kuin tullin käyttöönotto.

                     (6)

                     Lisäksi näyttö viittaa siihen, että tämä muutos johtuu tarkasteltavana olevan tuotteen tuonnista hieman muutettuna (esimerkiksi tuotteena, jossa on ohut öljypinnoitus tai hieman suurempi hiilen, alumiinin, niobiumin, titaanin tai vanadiumin pitoisuus tai jonka pinnoitus on muutettu yksinkertaisesta sinkki- tai alumiinipinnoituksesta esimerkiksi sinkki-magnesium-alumiinipinnoitukseksi). Alustava näyttö osoittaa, että kyseiselle käytännölle, menettelylle tai toiminnalle ei ole olemassa muuta perusteltua syytä tai taloudellista perustetta kuin tullin käyttöönotto.

                     (7)

                     Komissio on myös saanut riittävästi alustavaa näyttöä siitä, että tarkasteltavana olevan tuotteen tuontiin sovellettavien polkumyynnin vastaisten toimenpiteiden korjaavat vaikutukset vaarantuvat sekä määrien että hintojen osalta. Määrältään huomattavan suuri tutkimuksen kohteena olevan tuotteen tuonti näyttää korvanneen tarkasteltavana olevan tuotteen tuonnin. Lisäksi on riittävästi alustavaa näyttöä siitä, että tutkimuksen kohteena olevan tuotteen tuonti tapahtuu hinnoilla, jotka alittavat voimassa olevien toimenpiteiden käyttöönottoon johtaneessa tutkimuksessa määritetyn vahinkoa aiheuttamattoman hinnan.

                     (8)

                     Komissio on niin ikään saanut riittävästi alustavaa näyttöä siitä, että tutkimuksen kohteena olevaa tuotetta myydään polkumyyntihinnoin verrattuna aikaisemmin vahvistettuun normaaliarvoon.

                     (9)

                     Jos tutkimuksessa havaitaan edellä kuvatun lisäksi muuta perusasetuksen 13 artiklassa tarkoitettua toimenpiteiden kiertämistä, tutkimus voi koskea myös kyseisiä kiertämiskäytäntöjä.

               E.   MENETTELY

                     (10)

                     Edellä esitetyn perusteella komissio katsoo, että on olemassa riittävä näyttö perusasetuksen 13 artiklan 3 kohdan mukaisen tutkimuksen panemiseksi vireille ja tutkimuksen kohteena olevien tuotteiden tuonnin saattamiseksi kirjaamisvelvoitteen alaiseksi perusasetuksen 14 artiklan 5 kohdan mukaisesti.

               a)   Kyselylomakkeet

                     (11)

                     Saadakseen tutkimuksensa kannalta välttämättöminä pitämänsä tiedot komissio lähettää kyselylomakkeet tiedossa oleville Kiinan kansantasavallassa toimiville viejille/tuottajille ja niiden järjestöille. Tietoja voidaan tarvittaessa pyytää myös unionin tuotannonalalta.

                     (12)

                     Kaikkien asianomaisten osapuolten olisi joka tapauksessa otettava yhteyttä komissioon viimeistään tämän asetuksen 3 artiklan 2 kohdassa vahvistetussa määräajassa. Tämän asetuksen 3 artiklan 2 kohdassa vahvistettua määräaikaa sovelletaan kaikkiin asianomaisiin osapuoliin.

                     (13)

                     Kiinan kansantasavallan viranomaisille ilmoitetaan tutkimuksen vireillepanosta.

               b)   Tietojen kerääminen ja osapuolten kuuleminen

                     (14)

                     Kaikkia asianomaisia osapuolia, mukaan luettuna unionin tuotannonala, tuojat ja mahdolliset asiaankuuluvat järjestöt, pyydetään esittämään näkökantansa kirjallisesti ja toimittamaan asiaa tukevaa näyttöä 3 artiklan 2 kohdassa säädetyssä määräajassa. Komissio voi lisäksi kuulla asianomaisia osapuolia, jos ne pyytävät sitä kirjallisesti ja osoittavat, että niiden kuulemiseen on olemassa erityisiä syitä.

               c)   Vapautus tuonnin kirjaamisvelvoitteesta tai toimenpiteistä

                     (15)

                     Tutkimuksen kohteena olevan tuotteen tuonti voidaan vapauttaa kirjaamisvelvoitteesta tai siihen sovellettavista toimenpiteistä perusasetuksen 13 artiklan 4 kohdan mukaisesti silloin, kun tuontiin ei liity toimenpiteiden kiertämistä.

               F.   KIRJAAMINEN

                     (16)

                     Tutkimuksen kohteena olevan tuotteen tuonti on perusasetuksen 14 artiklan 5 kohdan mukaisesti määrättävä kirjattavaksi sen varmistamiseksi, että jos tutkimuksessa todetaan, että toimenpiteitä on kierretty, tuonnista voidaan kantaa asianmukainen polkumyyntitulli kyseisen tuonnin kirjaamisen aloittamispäivästä lukien.

               G.   MÄÄRÄAJAT

                     (17)

                     Moitteettoman hallinnon varmistamiseksi olisi asetettava määräajat, joiden kuluessa

                                 —

                                 asianomaiset osapuolet voivat ilmoittautua komissiolle, esittää näkökantansa kirjallisesti sekä palauttaa täytetyn kyselylomakkeen tai toimittaa muita tutkimuksessa huomioon otettavia tietoja,

                                 —

                                 asianomaiset osapuolet voivat esittää kirjallisen pyynnön tulla komission kuulemiksi.

                     (18)

                     On syytä huomata, että perusasetuksessa säädettyjen menettelyjä koskevien oikeuksien käyttö edellyttää osapuolen ilmoittautumista tämän asetuksen 3 artiklassa säädetyissä määräajoissa.

               H.   YHTEISTYÖSTÄ KIELTÄYTYMINEN

                     (19)

                     Jos asianomainen osapuoli kieltäytyy antamasta tai ei toimita tarvittavia tietoja määräajassa tai jos se huomattavasti vaikeuttaa tutkimusta, päätelmät, jotka voivat olla myönteisiä tai kielteisiä, voidaan tehdä käytettävissä olevien tietojen perusteella perusasetuksen 18 artiklan mukaisesti.

                     (20)

                     Jos todetaan, että asianomainen osapuoli on toimittanut vääriä tai harhaanjohtavia tietoja, näitä tietoja ei oteta huomioon ja niiden sijasta voidaan käyttää käytettävissä olevia tietoja perusasetuksen 18 artiklan mukaisesti.

                     (21)

                     Jos asianomainen osapuoli ei toimi yhteistyössä tai toimii vain osittain yhteistyössä ja tästä johtuen päätelmät tehdään käytettävissä olevien tietojen perusteella perusasetuksen 18 artiklan mukaisesti, lopputulos voi olla osapuolen kannalta epäedullisempi kuin siinä tapauksessa, että se olisi toiminut yhteistyössä.

               I.   TUTKIMUKSEN AIKATAULU

                     (22)

                     Tutkimus saatetaan päätökseen perusasetuksen 13 artiklan 3 kohdan mukaisesti yhdeksän kuukauden kuluessa tämän asetuksen voimaantulopäivästä.

               J.   HENKILÖTIETOJEN KÄSITTELY

                     (23)

                     Tässä tutkimuksessa kerättyjä henkilötietoja käsitellään luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta annetun Euroopan parlamentin ja neuvoston asetuksen (EU) 2018/1725 (3) mukaisesti.

                     (24)

                     Tietosuojailmoitus, jossa annetaan tietoa henkilötietojen käsittelystä komission toteuttamissa kaupan suojatoimenpiteissä, on saatavilla kauppapolitiikan pääosaston verkkosivustolla http://ec.europa.eu/trade/policy/accessing-markets/trade-defence/.

               K.   KUULEMISMENETTELYSTÄ VASTAAVA NEUVONANTAJA

                     (25)

                     Asianomaiset osapuolet voivat ottaa yhteyttä kauppaan liittyvissä menettelyissä kuulemisesta vastaavaan neuvonantajaan. Neuvonantaja tarkastelee pyyntöjä tutustua asiakirjoihin, asiakirjojen luottamuksellisuutta koskevia kiistoja, määräaikojen pidentämispyyntöjä ja mahdollisia muita pyyntöjä, jotka koskevat asianomaisten osapuolten ja kolmansien osapuolten puolustautumisoikeuksia menettelyn aikana.

                     (26)

                     Neuvonantaja voi järjestää asianomaisen osapuolen (asianomaisten osapuolten) ja komission yksiköiden välisen kuulemisen ja toimia sovittelijana sen varmistamiseksi, että asianomaisten osapuolten puolustautumisoikeus toteutuu täysimääräisesti.

                     (27)

                     Neuvonantajan kanssa järjestettävää kuulemista koskevat pyynnöt on esitettävä kirjallisesti, ja niissä on ilmoitettava pyynnön perustelut. Neuvonantaja tutkii pyyntöjen perustelut. Tällaisia kuulemisia olisi järjestettävä vain, jos asioita ei ole ratkaistu komission yksiköiden kanssa aikanaan.

                     (28)

                     Kaikki pyynnöt on toimitettava hyvissä ajoin ja viipymättä, ettei vaaranneta menettelyjen hallittua etenemistä. Tätä varten asianomaisten osapuolten olisi otettava yhteyttä neuvonantajaan mahdollisimman varhain sen jälkeen, kun yhteenoton perusteena oleva tapahtuma on tapahtunut. Periaatteessa 3 artiklassa komission yksiköiden kanssa käytävien kuulemisten pyytämiselle esitettyä aikataulua sovelletaan soveltuvin osin neuvonantajan kanssa järjestettäviä kuulemisia koskeviin pyyntöihin. Jos kuulemista koskevat pyynnöt esitetään asianomaisen aikataulun ulkopuolella, neuvonantaja tutkii syyt myöhässä oleviin pyyntöihin, esiin tuotujen asioiden luonteen sekä kyseisten asioiden vaikutuksen puolustautumisoikeuksiin ottaen asianmukaisesti huomioon hyvän hallinnon toteutumisen ja tutkimuksen saattamisen päätökseen oikea-aikaisesti.

                     (29)

                     Asianomaiset osapuolet saavat lisätietoja sekä tarkemmat yhteystiedot kuulemismenettelystä vastaavan neuvonantajan verkkosivuilta kauppapolitiikan pääosaston verkkosivustolla: http://ec.europa.eu/trade/trade-policy-and-you/contacts/hearing-officer/,

               ON HYVÄKSYNYT TÄMÄN ASETUKSEN:

            1 artikla
            Pannaan vireille asetuksen (EU) 2016/1036 13 artiklan 3 kohdan nojalla tutkimus sen määrittämiseksi, kierretäänkö komission täytäntöönpanoasetuksella (EU) 2018/186 käyttöön otettuja toimenpiteitä tuotaessa unioniin Kiinan kansantasavallasta peräisin olevia raudasta tai seosteräksestä tai seostamattomasta teräksestä valmistettuja valssattuja levyvalmisteita, jotka on pinnoitettu kuumasinkityksellä sinkillä ja/tai alumiinilla ja/tai magnesiumilla, mukaan lukien piiseosteiset, ja passivoitu kemiallisesti ja joilla voi olla myös muu pintakäsittely, kuten öljyäminen tai orgaaninen passivointi, ja jotka sisältävät enintään 0,5 painoprosenttia hiiltä, enintään 1,1 painoprosenttia alumiinia, enintään 0,12 painoprosenttia niobiumia, enintään 0,17 painoprosenttia titaania ja enintään 0,15 painoprosenttia vanadiumia, jotka ovat keloina, määrämittaan leikattuina levyinä ja kapeana nauhana ja jotka luokitellaan tällä hetkellä CN-koodeihin ex 7210 41 00, ex 7210 49 00, ex 7210 61 00, ex 7210 69 00, ex 7210 90 80, ex 7212 30 00, ex 7212 50 61, ex 7212 50 69, ex 7212 50 90, ex 7225 92 00, ex 7225 99 00, ex 7226 99 30 ja ex 7226 99 70 (Taric-koodit: 7210410030, 7210490030, 7210610030, 7210690030, 7210908092, 7212300030, 7212506130, 7212506930, 7212509014, 7212509092, 7225920030, 7225990023, 7225990041, 7225990093, 7226993030, 7226997013 ja 7226997093), jäljempänä ’tietty korroosionkestävä teräs’.
            Tutkimukseen eivät sisälly seuraavat tuotteet:

                        —

                        ruostumatonta terästä, piiseosteista sähköteknistä terästä ja pikaterästä olevat tuotteet,

                        —

                        ei enempää valmistetut kuin kuumavalssatut tai kylmävalssatut tuotteet,

                        —

                        edellä johdanto-osan 2 kappaleessa määritelty tarkasteltavana oleva tuote.

            2 artikla
            Tulliviranomaisten on asetuksen (EU) 2016/1036 13 artiklan 3 kohdan ja 14 artiklan 5 kohdan nojalla toteutettava tarvittavat toimenpiteet tämän asetuksen 1 artiklassa yksilöidyn unioniin suuntautuvan tuonnin kirjaamiseksi.
            Tuonnin kirjaamisvelvoite päättyy yhdeksän kuukauden kuluttua tämän asetuksen voimaantulopäivästä.
            Komissio voi asetuksella velvoittaa tulliviranomaiset lopettamaan sellaisten unioniin tuotavien tuotteiden tuonnin kirjaamisen, joiden viejät/tuottajat ovat hakeneet vapautusta kirjaamisvelvoitteesta ja joiden osalta on todettu, että ne täyttävät vapautukselle asetetut edellytykset.

            3 artikla

               1.   Kopio kyselylomakkeista on saatavilla kauppapolitiikan pääosaston verkkosivustolla http://trade.ec.europa.eu/tdi/case_details.cfm?id=2409.

               2.   Jotta asianomaisten osapuolten huomautukset voitaisiin ottaa tutkimuksessa huomioon, niiden on ilmoittauduttava komissiolle, esitettävä näkökantansa kirjallisesti ja toimitettava täytetyt kyselylomakkeet tai muut tiedot 37 päivän kuluessa tämän asetuksen voimaantulopäivästä, ellei toisin ilmoiteta.

               3.   Asianomaiset osapuolet voivat samassa 37 päivän määräajassa myös pyytää saada tulla komission kuulemiksi.

               4.   Kaupan suojatoimiin liittyvien tutkimusten yhteydessä komissiolle toimitettuihin tietoihin ei sovelleta tekijänoikeuksia. Jos kyse on tiedoista, joihin kolmannella osapuolella on tekijänoikeuksia, asianomaisten osapuolten on ennen tietojen toimittamista komissiolle pyydettävä tekijänoikeuksien haltijalta nimenomainen lupa, jonka perusteella a) komissio voi käyttää tietoja tässä kaupan suojatoimiin liittyvässä menettelyssä ja b) tietoja voidaan toimittaa tämän tutkimuksen asianomaisille osapuolille sellaisessa muodossa, että nämä voivat käyttää puolustautumisoikeuttaan.

               5.   Kaikki asianomaisten osapuolten luottamuksellisina toimittamat kirjalliset huomautukset, mukaan lukien tässä asetuksessa pyydetyt tiedot, kyselyvastaukset ja kirjeenvaihto, on varustettava merkinnällä ”Limited” (4).

               6.   Asianomaisten osapuolten, jotka toimittavat luottamuksellisia tietoja, on toimitettava niistä asetuksen (EU) 2016/1036 19 artiklan 2 kohdan mukaisesti ei-luottamukselliset yhteenvedot, jotka varustetaan merkinnällä ”For inspection by interested parties” (asianomaisten tarkasteltaviksi). Näiden yhteenvetojen tulee olla riittävän yksityiskohtaiset, jotta luottamuksellisen tiedon sisällöstä olisi saatavissa riittävä käsitys. Jos asianomainen osapuoli ei liitä toimittamiinsa luottamuksellisiin tietoihin ei-luottamuksellista yhteenvetoa, jonka muoto ja laatu vastaavat vaatimuksia, kyseiset luottamukselliset tiedot voidaan jättää huomiotta.

               7.   Asianomaisten osapuolten on esitettävä kaikki huomautuksensa ja pyyntönsä TRON.tdi-tietokannan (https://tron.trade.ec.europa.eu/tron/TDI) kautta, skannatut valtakirjat ja todistukset mukaan luettuina, lukuun ottamatta laajoja vastauksia, jotka on toimitettava CD-R-levyllä tai DVD-levyllä henkilökohtaisesti tai kirjattuna kirjeenä.
               Päästäkseen käyttämään TRON.tdi-tietokantaa asianomaisilla osapuolilla on oltava EU Login -tili. TRON.tdi-tietokantaan rekisteröitymistä ja sen käyttöä koskevat ohjeet löytyvät osoitteesta https://webgate.ec.europa.eu/tron/resources/documents/gettingStarted.pdf.
               Käyttämällä TRON.tdi-tietokantaa asianomaiset osapuolet ilmaisevat hyväksyvänsä sähköisiin lähetyksiin sovellettavat säännöt, jotka on julkaistu asiakirjassa ”CORRESPONDENCE WITH THE EUROPEAN COMMISSION IN TRADE DEFENCE CASES” kauppapolitiikan pääosaston verkkosivustolla osoitteessa http://trade.ec.europa.eu/doclib/docs/2011/june/tradoc_148003.pdf.
               Asianomaisten osapuolten on ilmoitettava nimensä, osoitteensa, puhelinnumeronsa ja voimassa oleva sähköpostiosoitteensa sekä varmistettava, että ilmoitettu sähköpostiosoite on yrityksen virallinen toimiva sähköpostiosoite, jota seurataan päivittäin. Kun yhteystiedot on toimitettu, komissio on yhteydessä asianomaisiin osapuoliin ainoastaan sähköpostitse, jolleivät ne nimenomaisesti pyydä saada kaikkia asiakirjoja komissiolta muulla tavoin tai jollei lähetettävän asiakirjan luonne edellytä sen lähettämistä kirjattuna kirjeenä. Lisäsäännöt ja -tiedot komission kanssa käytävästä kirjeenvaihdosta, mukaan lukien sähköpostitse toimitettavia tietoja koskevat periaatteet, ovat saatavilla edellä mainituista asianomaisten osapuolten kanssa käytävää viestintää koskevista ohjeista.
               Komission yhteystiedot:

                           European Commission

                           Directorate-General for Trade

                           Directorate H

                           Office: CHAR 04/039

                           1049 Bruxelles/Brussel

                           BELGIQUE/BELGIË

                           TRON.tdi: https://tron.trade.ec.europa.eu/tron/TDI

                     Sähköpostit: TRADE-R705-CORROSION-RESISTANT-STEELS@ec.europa.eu

            4 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 25 marraskuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 176, 30.6.2016, s. 21.

            (2)  KOMISSION TÄYTÄNTÖÖNPANOASETUS (EU) 2018/186, annettu 7 päivänä helmikuuta 2018, lopullisen polkumyyntitullin käyttöönotosta Kiinan kansantasavallasta peräisin olevan tietyn korroosionkestävän teräksen tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta (EUVL L 34, 8.2.2018, s. 16).

            (3)  Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).

            (4)  ”Limited”-merkinnällä varustettu asiakirja on perusasetuksen 19 artiklassa ja vuoden 1994 GATT-sopimuksen VI artiklan soveltamisesta tehdyn WTO-sopimuksen (polkumyynnin vastainen sopimus) 6 artiklassa tarkoitettu luottamuksellisena pidettävä asiakirja. Se on myös suojattu Euroopan parlamentin ja neuvoston asetuksen (EY) N:o 1049/2001 (EYVL L 145, 31.5.2001, s. 43) 4 artiklan mukaisesti.


title: Komission täytäntöönpanoasetus (EU) 2020/107, annettu 23 päivänä tammikuuta 2020, uuskokkiinin hyväksymisestä rehun lisäaineena koirien, kissojen ja akvaariokalojen ruokinnassa (ETA:n kannalta merkityksellinen teksti)

text:
                  24.1.2020

                  FI

                  Euroopan unionin virallinen lehti

                  L 19/18

         KOMISSION TÄYTÄNTÖÖNPANOASETUS (EU) 2020/107,
         annettu 23 päivänä tammikuuta 2020,
         uuskokkiinin hyväksymisestä rehun lisäaineena koirien, kissojen ja akvaariokalojen ruokinnassa
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
         sekä katsoo seuraavaa:

                     (1)

                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle. Asetuksen (EY) N:o 1831/2003 10 artiklassa säädetään sellaisten lisäaineiden uudelleenarvioinnista, joille on annettu hyväksyntä neuvoston direktiivin 70/524/ETY (2) mukaisesti.

                     (2)

                     Uuskokkiinin käyttö hyväksyttiin ilman aikarajoitusta direktiivin 70/524/ETY mukaisesti akvaariokalojen ruokinnassa rehun lisäaineena, joka kuuluu ryhmään ”väriaineet, mukaan lukien pigmentit” otsakkeeseen ”muut väriaineet”. Se hyväksyttiin ilman aikarajoitusta myös koirien ja kissojen ruokinnassa rehun lisäaineena, joka kuuluu ryhmään ”väriaineet, mukaan lukien pigmentit” otsakkeeseen ”kaikki yhteisön säännöissä hyväksytyt elintarvikkeiden värjäykseen tarkoitetut muut aineet”. Kyseinen lisäaine merkittiin sen jälkeen rehujen lisäaineita koskevaan rekisteriin olemassa olevana tuotteena asetuksen (EY) N:o 1831/2003 10 artiklan 1 kohdan mukaisesti.

                     (3)

                     Asetuksen (EY) N:o 1831/2003 10 artiklan 2 kohdan mukaisesti, luettuna yhdessä sen 7 artiklan kanssa, toimitettiin hakemus, joka koskee uuskokkiinin uudelleenarviointia akvaariokalojen sekä koirien ja kissojen rehun lisäaineena. Hakija pyysi, että kyseinen lisäaine luokiteltaisiin lisäaineluokkaan ”sensoriset lisäaineet” ja funktionaaliseen ryhmään ”väriaineet”. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

                     (4)

                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 6 päivänä maaliskuuta 2018 antamassaan lausunnossa (3), että uuskokkiinilla ei ehdotettujen käyttöedellytysten mukaisesti käytettynä ole haitallisia vaikutuksia eläinten terveyteen. Se totesi myös, että lisäaineelle altistumista hengitysteitse pidetään vaarallisena lisäaineen käyttäjälle ja että ei voitu päätellä, voiko lisäaine aiheuttaa ihon tai silmien ärsytystä taikka ihon herkistymistä. Sen vuoksi komissio katsoo, että olisi toteutettava asianmukaisia suojatoimenpiteitä ihmisten terveydelle aiheutuvien haittavaikutusten ehkäisemiseksi erityisesti lisäaineen käyttäjien osalta. Komission asetuksen (EY) N:o 429/2008 (4) mukaisesti ympäristöriskien arvioinnin vaiheessa I on todettu, että uuskokkiinille ei tehdä muille kuin elintarviketuotantoeläimille tarkoitettuna lisäaineena jatkoarviointia, koska on epätodennäköistä, että sillä olisi merkittäviä vaikutuksia ympäristöön ja koska elintarviketurvallisuusviranomainen ei ole edellä mainitussa lausunnossaan yksilöinyt tieteellisesti perusteltua näyttöä huolestuttavista vaikutuksista. Lisäksi elintarviketurvallisuusviranomainen totesi tästä myös elintarvikkeissa sallitusta lisäaineesta, että jos sen käyttötarkoitus rehussa on sama kuin elintarvikkeissa, lisäaineen tehoa ei tarvinne osoittaa muulla tavoin. Koska rehuja on hyvin erilaisia, elintarviketurvallisuusviranomainen pyysi kuitenkin lisänäyttöä. Hakija osoitti tehon tyypillisessä rehumatriisissa pitoisuudella 50 mg/kg mutta ilmoitti myös, että muissa matriiseissa (lemmikkieläinten ruoan väri voi vaihdella lähes valkoisesta tummanruskeaan) voidaan käyttää pienempiä pitoisuuksia, erityisesti vaaleissa matriiseissa (hakija toimitti asiakirja-aineistossa jonkin verran näyttöä pienemmistä pitoisuuksista). Koska elintarviketurvallisuusviranomaisen tälle lisäaineelle ehdottama suositeltu enimmäispitoisuus on vastaavanlainen kuin eri tuotetyyppien elintarvikkeille sallitut pitoisuudet, komissio katsoi, että aineen tehosta on riittävät todisteet. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Lisäksi se vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

                     (5)

                     Uuskokkiinin arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen lisäaineen käyttö tämän asetuksen liitteessä esitetyn mukaisesti olisi hyväksyttävä.

                     (6)

                     Koska turvallisuuteen liittyvät syyt eivät edellytä asianomaisten aineiden hyväksynnän edellytyksiin tehtävien muutosten välitöntä soveltamista, on aiheellista säätää siirtymäajasta, jotta asianomaiset tahot voivat valmistautua hyväksynnästä aiheutuvien uusien vaatimusten noudattamiseen.

                     (7)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Hyväksyntä
            Hyväksytään lisäaineluokkaan ”sensoriset lisäaineet” ja funktionaaliseen ryhmään ”väriaineet” kuuluva, liitteessä tarkoitettu aine eläinten ruokinnassa käytettävänä lisäaineena kyseisessä liitteessä vahvistetuin edellytyksin.

            2 artikla
            Siirtymätoimenpiteet

               1.   Sallitaan liitteessä eritellyn aineen ja sitä sisältävien esiseosten, jotka on valmistettu ja varustettu merkinnöillä ennen 13 päivää elokuuta 2020 niiden sääntöjen mukaisesti, jotka ovat olleet voimassa ennen 13 päivää helmikuuta 2020, saattaminen markkinoille ja käyttö, kunnes olemassa olevat varastot loppuvat.

               2.   Sallitaan 1 kohdassa tarkoitettua ainetta sisältävien rehuaineiden ja rehuseosten, jotka on valmistettu ja varustettu merkinnöillä ennen 13 päivää helmikuuta 2022 niiden sääntöjen mukaisesti, jotka ovat olleet voimassa ennen 13 päivää helmikuuta 2020, saattaminen markkinoille ja käyttö, kunnes olemassa olevat varastot loppuvat.

            3 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 23 päivänä tammikuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 268, 18.10.2003, s. 29.

            (2)  Neuvoston direktiivi 70/524/ETY, annettu 23 päivänä marraskuuta 1970, rehujen lisäaineista (EYVL L 270, 14.12.1970, s. 1).

            (3)  EFSA Journal 2018; 16(3):5222.

            (4)  Komission asetus (EY) N:o 429/2008, annettu 25 päivänä huhtikuuta 2008, Euroopan parlamentin ja neuvoston asetuksen (EY) N:o 1831/2003 täytäntöönpanoa koskevista yksityiskohtaisista säännöistä hakemusten laadinnan ja esittämisen sekä rehun lisäaineiden arvioinnin ja hyväksymisen osalta (EUVL L 133, 22.5.2008, s. 1).

            LIITE

                        Lisäaineen tunnistenumero

                        Lisäaine

                        Koostumus, kemiallinen kaava, kuvaus, analyysimenetelmä

                        Eläinlaji tai -ryhmä

                        Enimmäisikä

                        Vähimmäispitoisuus

                        Enimmäispitoisuus

                        Muut määräykset

                        Hyväksynnän voimassaolo päättyy

                        mg tehoainetta/kg täysrehua, jonka kosteuspitoisuus on 12 %

                           Luokka: Sensoriset lisäaineet. Funktionaalinen ryhmä: Väriaineet. i) aineet, jotka lisäävät tai palauttavat väriä rehuihin

                        2a124

                        Uuskokkiini

                           Lisäaineen koostumus:

                        Uuskokkiinin tärkein aineosa on natriumsuola.
                        Kiinteä muoto (jauhe tai rakeet)

                        Kissat

                        -

                        -

                        31

                                    1.

                                    Lisäaineen ja esiseoksen käyttöohjeissa on mainittava varastointia koskevat edellytykset sekä stabiilisuus lämpökäsittelyssä.

                                    2.

                                    Rehualan toimijoiden on vahvistettava lisäaineen ja esiseosten käyttäjiä varten toimintamenettelyt ja järjestelyt lisäaineen käytöstä aiheutuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia, silmä-, iho-, suu- ja hengityssuojat mukaan lukien.

                        13. helmikuuta 2030

                           Tehoaineen ominaispiirteiden kuvaus natriumsuolana:

                        Uuskokkiini koostuu pääosin trinatrium-2-hydroksi-1-(4-sulfonaatti-1-naftyyliatso)-naftaleeni-6,8-disulfonaatista ja toissijaisista väriaineista yhdessä natriumkloridin ja/tai natriumsulfaatin kanssa tärkeimpinä värittöminä ainesosina.
                        Myös kalsium- ja kaliumsuola sallitaan.
                        Kemiallinen kaava: C20H11N2O10S3Na3

                        Kiinteä muoto (jauhe tai rakeet), valmistettu kemiallisen synteesin avulla
                        CAS-numero: 2611-82-7
                        Puhtauskriteerit

                                    —

                                    Väriaineita yhteensä natriumsuolaksi laskettuna ≥ 80 % (määritys);

                                    —

                                    toissijaiset väriaineet ≤ 1 %;

                                    —

                                    orgaaniset yhdisteet, muut kuin väriaineet ≤ 0,5 %;

                                    —

                                    sulfonoimattomat primääriset aromaattiset amiinit (aniliiniksi laskettuna) ≤ 0,01 %.

                           Analyysimenetelmä
                            (1)

                        Uuskokkiinin kaikkien väriaineiden määrittäminen rehun lisäaineesta:
                        Spektrofotometria 505 nm:ssä ja titraus titaanikloridilla, kuten kuvataan komission asetuksessa (EU) N:o 231/2012 viitaten asiakirjoihin FAO JECFA Combined Compendium for Food Additive Specifications (Analytical methods Vol. 4) ja Monograph No. 11 (2011) ”Ponceau 4R”.
                        Uuskokkiinin aktiivisuuden määrittäminen rehuissa:
                        Korkean suorituskyvyn nestekromatografia yhdistettynä tandem-massaspektrometriaan (LC-MS/MS).

                        Koirat

                        -

                        -

                        37

                           Luokka: Sensoriset lisäaineet. Funktionaalinen ryhmä: Väriaineet. iii) aineet, jotka vaikuttavat suotuisasti akvaariokalojen tai häkkilintujen väriin

                        2a124

                        Uuskokkiini

                           Lisäaineen koostumus:

                        Uuskokkiinin tärkein aineosa on natriumsuola.
                        Kiinteä (jauhe tai rakeet)

                        Akvaariokalat

                        -

                        -

                        137

                                    1.

                                    Lisäaineen ja esiseoksen käyttöohjeissa on mainittava varastointia koskevat edellytykset sekä stabiilisuus lämpökäsittelyssä.

                                    2.

                                    Rehualan toimijoiden on vahvistettava lisäaineen ja esiseosten käyttäjiä varten toimintamenettelyt ja järjestelyt lisäaineen käytöstä aiheutuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia, silmä-, iho-, suu- ja hengityssuojat mukaan lukien.

                        13. helmikuuta 2030

                           Tehoaineen ominaispiirteiden kuvaus natriumsuolana:

                        Uuskokkiini koostuu pääosin trinatrium-2-hydroksi-1-(4-sulfonaatti-1-naftyyliatso)-naftaleeni-6,8-disulfonaatista ja toissijaisista väriaineista yhdessä natriumkloridin ja/tai natriumsulfaatin kanssa tärkeimpinä värittöminä ainesosina.
                        Myös kalsium- ja kaliumsuola sallitaan.
                        Kemiallinen kaava: C20H11N2O10S3Na3

                        Kiinteä muoto (jauhe tai rakeet), valmistettu kemiallisen synteesin avulla
                        CAS-numero: 2611-82-7
                        Puhtauskriteerit

                                    —

                                    Väriaineita yhteensä natriumsuolaksi laskettuna ≥ 80 % (määritys);

                                    —

                                    toissijaiset väriaineet ≤ 1 %;

                                    —

                                    orgaaniset yhdisteet, muut kuin väriaineet ≤ 0,5 %;

                                    —

                                    sulfonoimattomat primääriset aromaattiset amiinit (aniliiniksi laskettuna) ≤ 0,01 %.

                        Analyysimenetelmä  (1)

                        Uuskokkiinin kaikkien väriaineiden määrittäminen rehun lisäaineesta:
                        Spektrofotometria 505 nm:ssä ja titraus titaanikloridilla, kuten kuvataan komission asetuksessa (EU) N:o 231/2012 viitaten asiakirjoihin FAO JECFA Combined Compendium for Food Additive Specifications (Analytical methods Vol. 4); ja Monograph No. 11 (2011) ”Ponceau 4R”.
                        Uuskokkiinin aktiivisuuden määrittäminen rehuissa:
                        Korkean suorituskyvyn nestekromatografia yhdistettynä tandem-massaspektrometriaan (LC-MS/MS).

               (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports.


title: Komission täytäntöönpanoasetus (EU) 2020/104, annettu 23 päivänä tammikuuta 2020, tiettyjen Kiinan kansantasavallasta, Taiwanista ja Indonesiasta peräisin olevien kuumavalssattujen teräslevyjen ja -kelojen tuonnin asettamisesta kirjaamisvelvoitteen alaiseksi

text:
                  24.1.2020

                  FI

                  Euroopan unionin virallinen lehti

                  L 19/5

         KOMISSION TÄYTÄNTÖÖNPANOASETUS (EU) 2020/104,
         annettu 23 päivänä tammikuuta 2020,
         tiettyjen Kiinan kansantasavallasta, Taiwanista ja Indonesiasta peräisin olevien kuumavalssattujen teräslevyjen ja -kelojen tuonnin asettamisesta kirjaamisvelvoitteen alaiseksi
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1), jäljempänä ’perusasetus’, ja erityisesti sen 14 artiklan 5 kohdan,
         on ilmoittanut asiasta jäsenvaltioille,
         sekä katsoo seuraavaa:

                     (1)

                     Euroopan komissio, jäljempänä ’komissio’, ilmoitti 12 päivänä elokuuta 2019Euroopan unionin virallisessa lehdessä julkaistulla ilmoituksella (2), jäljempänä ’vireillepanoilmoitus’, tiettyjen Kiinan kansantasavallasta, jäljempänä ’Kiina’, Taiwanista ja Indonesiasta peräisin olevien kuumavalssattujen teräslevyjen ja -kelojen tuontia unioniin koskevan polkumyynnin vastaisen menettelyn, jäljempänä ’menettely’, vireillepanosta sen jälkeen, kun Eurofer, eurooppalaisten terästuottajien järjestö, jäljempänä ’valituksen tekijä’, oli 28 päivänä kesäkuuta 2019 tehnyt valituksen neljän unionin tuottajan puolesta, jotka vastaavat kaikesta tiettyjen kuumavalssattujen teräslevyjen ja -kelojen tuotannosta unionissa.

                     (2)

                     Komissio ilmoitti 10 päivänä lokakuuta 2019 Kiinasta ja Indonesiasta peräisin olevan saman tuotteen tuontia unioniin koskevan tukien vastaisen tutkimuksen vireillepanosta (3), jäljempänä ’rinnakkainen tukien vastainen menettely’, muista kuin Euroopan unionin jäsenvaltioista tapahtuvalta tuetulta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1037 (4), jäljempänä ’tukien vastainen perusasetus’, 10 artiklan nojalla.

               1.   TARKASTELTAVANA OLEVA TUOTE JA SAMANKALTAINEN TUOTE

                     (3)

                     Kirjaamisvelvoitteen kohteena ovat ruostumattomasta teräksestä valmistetut valssatut levyvalmisteet, kelatut tai kelaamattomat (määrämittaan leikatut tuotteet ja kapea nauha mukaan luettuina), ei enempää valmistetut kuin kuumavalssatut, pois lukien kelaamattomat tuotteet, joiden leveys on vähintään 600 mm ja paksuus on yli 10 mm, jäljempänä ’tarkasteltavana oleva tuote’. Nämä tuotteet kuuluvat tällä hetkellä HS-koodeihin 7219 11, 7219 12, 7219 13, 7219 14, 7219 22, 7219 23, 7219 24, 7220 11 ja 7220 12. Kyseiset HS-koodit ovat ainoastaan ohjeellisia.

               2.   PYYNTÖ

                     (4)

                     Valituksen tekijä pyysi jo valituksessaan tuonnin kirjaamista. Valituksen tekijä toimitti 31 päivänä lokakuuta 2019 perusasetuksen 14 artiklan 5 kohdan nojalla erillisen kirjaamispyynnön tuonnista, joka on tämän menettelyn kohteena. Valituksen tekijä pyysi, että tarkasteltavana olevan tuotteen tuonti asetetaan kirjaamisvelvoitteen alaiseksi siten, että kyseiseen tuontiin voidaan myöhemmin soveltaa toimenpiteitä kirjaamispäivästä alkaen. Pyynnön tueksi toimitettiin lisätietoja 22 päivänä marraskuuta ja 10 päivänä joulukuuta 2019.

                     (5)

                     Tarkasteltavana olevan tuotteen käyttäjä Marcegaglia Specialties, jäljempänä ’Marcegaglia’, joka toimii yhteistyössä polkumyynnin vastaisessa menettelyssä, toimitti 14 päivänä marraskuuta 2019 huomautuksia valituksen tekijän esittämästä tuonnin kirjaamispyynnöstä.

               3.   KIRJAAMISEN PERUSTEET

                     (6)

                     Perusasetuksen 14 artiklan 5 kohdan mukaan komissio voi määrätä tulliviranomaiset toteuttamaan aiheelliset toimenpiteet tuonnin kirjaamiseksi, jotta tuontiin voidaan myöhemmin soveltaa toimenpiteitä kirjaamispäivästä alkaen. Tuonnin kirjaaminen voidaan tehdä pakolliseksi unionin tuotannonalan asianmukaisesti perustellusta pyynnöstä.

                     (7)

                     Valituksen tekijän mukaan kirjaamisvelvoite on perusteltu, koska Kiinasta, Taiwanista ja Indonesiasta peräisin olevan tarkasteltavana olevan tuotteen tuonti tapahtuu polkumyynnillä. Valituksen tekijä väitti, että unionin tuotannonalalle aiheutuu merkittävää vahinkoa lisääntyvästä halpatuonnista, joka heikentää mahdollisten lopullisten tullien korjaavaa vaikutusta mahdollistamalla varastojen kasvattamisen.

                     (8)

                     Komissio tarkasteli pyyntöä perusasetuksen 10 artiklan 4 kohdan perusteella. Komissio todensi erityisesti, olivatko tuojat – tai olisiko niiden pitänyt olla – tietoisia polkumyynnin laajuudesta ja väitetystä tai todetusta vahingosta. Se myös tutki, tapahtuiko edelleen tuonnin huomattavaa kasvua, joka ajoittumisensa ja määränsä sekä muiden olosuhteiden vuoksi todennäköisesti vakavasti heikentäisi sovellettavan lopullisen polkumyyntitullin korjaavaa vaikutusta.

               3.1   Tuojien tietoisuus polkumyynnistä, sen laajuudesta ja väitetystä vahingosta

                     (9)

                     Tämän menettelyn vireillepanosta 12 päivänä elokuuta 2019 julkaistussa ilmoituksessa tuotiin esiin, että lasketut polkumyyntimarginaalit ovat kaikkien asianomaisten maiden osalta huomattavat. Kun otetaan huomioon väitettyjen polkumyyntimarginaalien suuruus, joka vaihtelee 15,1 prosentista 54,3 prosenttiin, valituksessa esitetty näyttö tukee tässä vaiheessa riittävästi väitettä, jonka mukaan kyseiset vientiä harjoittavat tuottajat harjoittavat polkumyyntiä.

                     (10)

                     Valituksessa esitettiin myös riittävä näyttö unionin tuotannonalalle aiheutuvasta väitetystä vahingosta, mukaan luettuna markkinaosuuden kutistuminen ja muiden unionin tuotannonalan keskeisten suorituskykyindikaattoreiden kielteinen kehitys.

                     (11)

                     Koska vireillepanoilmoitus julkaistiin Euroopan unionin virallisessa lehdessä, se on kaikkien tuojien saatavilla oleva julkinen asiakirja. Lisäksi tutkimuksessa asianomaisina osapuolina olevilla tuojilla on mahdollisuus tutustua valituksen ei-luottamukselliseen versioon ja ei-luottamukselliseen asiakirja-aineistoon. Sen vuoksi komissio katsoi tältä pohjalta, että tuojat, jotka ovat kokeneita ammattilaisia, olivat tietoisia tai niiden olisi pitänyt olla tietoisia väitetyistä polkumyyntikäytännöistä ja niiden laajuudesta sekä väitetystä vahingosta (5).

                     (12)

                     Näin ollen se päätteli, että kirjaamisvelvoitteen ensimmäinen kriteeri täyttyi.

               3.2   Tuonnin huomattava lisäkasvu

                     (13)

                     Komissio analysoi tätä perustetta ottaen huomioon Surveillance 2 -tietokannassa saatavilla olevat tilastotiedot, jotka on kerätty tarkasteltavana olevasta tuotteesta. Analysoitaessa tuontimääriä kirjaamispyyntöä varten saatavilla oli kattavat tilastotiedot marraskuuhun 2019 asti (marraskuu mukaan lukien). Komissio katsoi, että huomioon olisi otettava tuonnin taso elokuun 2019 (tutkimuksen vireillepanokuukausi) ja tuoreimman kauden (marraskuu 2019) väliseltä ajalta ja että näitä määriä olisi verrattava tuontimäärään tutkimusajanjaksolla. Elokuun 2019 ja marraskuun 2019 välillä tapahtuneen tuonnin tason vertaamista edeltävän vuoden samojen kuukausien aikana tapahtuneen tunnin tasoon ei pidetty asianmukaisena, koska asiakirja-aineistoissa ei ollut viitteitä siitä, että kausivaihtelut vaikuttaisivat kuumavalssattujen teräslevyjen ja -kelojen tuontiin. Asianomaisista maista tuleva tuonti kehittyi seuraavasti:

                        Tuontimäärät asianomaisista maista (tonnia)

                                 Alkuperämaa

                                 Tutkimusajanjakso

                                 Keskimäärin/kk

                                 Vireillepanon jälkeen (*1)

                                 Keskimäärin/kk

                                 Δ
                                 Tutkimusajanjakso – vireillepanon jälkeen*

                                    Kiina

                                 220 705

                                 18 392

                                 110 568

                                 27 642

                                 + 50 %

                                    Indonesia

                                 107 107

                                 8 926

                                 9 011

                                 2 253

                                 -75 %

                                    Taiwan

                                 36 542

                                 3 045

                                 13 932

                                 3 483

                                 + 14 %

                                    Asianomaiset maat

                                 364 354

                                 30 363

                                 133 511

                                 33 378

                                 + 10 %

                     (14)

                     Näiden tilastotietojen perusteella komissio totesi, että tiettyjen kuumavalssattujen teräslevyjen ja -kelojen keskimääräinen kuukausittainen tuontimäärä asianomaisista maista unioniin syyskuun 2019 ja marraskuun 2019 välillä eli asian vireillepanon jälkeen oli 10 prosenttia suurempi kuin keskimääräinen kuukausittainen tuontimäärä unioniin tutkimusajanjaksolla.

                     (15)

                     Tutkimuksissa, joissa on useampia kuin yksi asianomainen maa, näistä maista tulevan tuonnin kumuloiminen edellä olevissa kappaleissa kuvattua analyysiä varten riippuu siitä, päättääkö komissio kumuloida tämän tuonnin perustana olevassa tutkimuksessa. Komissio huomautti myös, että asiassa Stemcor antamassaan tuomiossa unionin yleinen tuomioistuin katsoi, että perusasetuksen 10 artiklan 4 kohdan d alakohdassa tarkoitettua tuonnin huomattavaa lisäkasvua on arvioitava kokonaisuudessaan sen määrittämiseksi, heikentääkö tuonti kokonaisuudessaan todennäköisesti vakavasti lopullisten tullien korjaavaa vaikutusta ja aiheuttaako se näin lisävahinkoa unionin tuotannonalalle, ottamatta huomioon kyseisten tuojien yksilöllistä ja subjektiivista asemaa (6). Kuten edellä olevasta taulukosta käy ilmi, kumuloitu tuonti asianomaisista maista on kiistatta osoittanut huomattavaa lisäkasvua.

                     (16)

                     Marcegaglia väitti, että valituksen tekijä ei esittänyt näyttöä tuonnin huomattavasta lisäkasvusta eikä sitä todennäköisesti esiintynyt, koska tiettyihin terästuotteisiin (7) sovellettavat suojatariffikiintiöt, jäljempänä ’kiintiöt’, jotka kattavat muun muassa tarkasteltavana olevan tuotteen, on asetettu kunkin asianomaisen maan osalta tasolle, joka alittaa merkittävästi tutkimusajanjaksolla todetut vientimäärät. Tuontiin, joka ylittää kiintiöt, sovelletaan 25 prosentin suojatullia. Sen vuoksi tarkasteltavana olevan tuotteen tuonti Marcegaglian mukaan todennäköisesti vähenee kiintiöiden tasolle, joka on 25 prosenttia alle tutkimusajanjaksolla todetun tuontimäärän. Marcegaglia lisäsi, että vaikka heinä- ja elokuussa 2019 tai yleisesti ottaen minä tahansa kuukautena tuontimäärä (voisi) ylittää nämä kuukausittaiset keskiarvot, tämän ei pitäisi johtaa päätelmään, että tuonti todennäköisesti lisääntyy.

                     (17)

                     Komissio muistuttaa, että kyseessä olevat kiintiöt ovat tariffikiintiöitä, jotka tarkoittavat sitä, että kaikki tuonti, joka ylittää niissä asetetun rajan, ei ole kiellettyä, vaan siihen sovelletaan 25 prosentin suuruista ylimääräistä arvotullia. Tämä tarkoittaa sitä, että tuojat voivat tuoda määriä, jotka ylittävät sovellettavan rajat, kunhan ne maksavat suojatullin. Tariffikiintiöiden soveltaminen tarkasteltavana olevaan tuotteeseen liittyy siihen, että on tarpeen välttää unionin tuotannonalalle aiheutuvan vakavan vahingon materialisoituminen. Sama tuonnin kasvu tämän tutkimuksen vireillepanon jälkeen saattaa johtaa tarpeeseen kerätä taannehtivasti mahdolliset tullit todetun vakavan vahingon ja tehokkaiden korjaustoimien tarpeen vuoksi. Kun lisäksi otetaan huomioon valituksen tekijän arvioimat polkumyynti- ja vahinkomarginaalit (ks. (30) kappale), 25 prosentin suojatulli ei ehkä ole riittävä korjaamaan täysin polkumyynnin ja vahingon vaikutuksia. Näin ollen 25 prosentin tulli ei mitä todennäköisimmin estä tuojia tuomasta lisämääriä.

                     (18)

                     Vastauksena Marcegaglian huomautuksiin komissio muistutti myös, että tämä asetus koskee tuonnin kirjaamista eikä estä päätöstä siitä, kerätäänkö polkumyyntitullit, koska tällainen päätös tehdään vasta mahdollisten lopullisten toimenpiteiden käyttöönoton jälkeen.

                     (19)

                     Näin ollen kun otetaan huomioon asianomaisista maista tulevan tuonnin huomattava lisäkasvu, komissio totesi, että myös toinen kirjaamista koskevat peruste täyttyi.

               3.3   Tullin korjaavan vaikutuksen kumoutuminen

                     (20)

                     Komissiolla on tässä vaiheessa riittävästi näyttöä siitä, että tuonnin jatkuva kasvu yhä alenevin hinnoin on jo aiheuttanut lisävahinkoa.

                     (21)

                     Kuten (14) ja (15) kappaleessa todetaan, tarkasteltavana olevan tuotteen tuonnin huomattavasta kasvusta on riittävästi näyttöä.

                     (22)

                     Asiakirja-aineistossa ei ole mitään näyttöä siitä, että tuontihinnat olisivat kohonneet tutkimuksen vireillepanon jälkeen. Päinvastoin, julkisesti saatavilla olevan Surveillance 2 -tietokannan mukaan asianomaisista maista tuodun tarkasteltavana olevan tuotteen keskimääräinen yksikköarvo oli 1 prosentin alempi elokuun ja marraskuun 2019 välisenä aikana tutkimusajanjaksoon verrattuna.

                     (23)

                     Lisäksi valituksen tekijä toi esiin kirjaamispyynnössä, että unionin tuotannonalan nopeasti heikkenevä tilanne, joka todettiin valituksessa vuoden 2018 jälkipuoliskolla, jatkui vuoden 2019 alkupuoliskolla, jolloin tuotantotasot alenivat entisestään ja tuonnin alihinnoittelu lisääntyi. Pyynnössä toimitettiin myös näyttöä, joka osoitti tilanteen heikentyneen tämän jälkeen entisestään, muun muassa unionin eri valmistajien heinäkuusta 2019 lähtien antamat neljä ilmoitusta merkittävistä uudelleenjärjestelyistä, jotka vaikuttavat satoihin työpaikkoihin.

                     (24)

                     Tällä perusteella tuonnin merkittävä lisäkasvu (ks. (14) ja (15) kappale) on jo heikentänyt tuntuvasti mahdollisen lopullisen tullin korjaavaa vaikutusta, ellei tullia sovelleta taannehtivasti.

                     (25)

                     Näin ollen komissio katsoi, että kirjaamisvelvoitteen kolmas peruste täyttyi pyynnön polkumyyntiä koskevan osan osalta.

               4.   MENETTELY

                     (26)

                     Edellä esitetyn perusteella komissio on tullut siihen tulokseen, että näyttö on riittävää, jotta tarkasteltavana olevan tuotteen tuontiin voidaan soveltaa kirjaamisvelvoitetta perusasetuksen 14 artiklan 5 kohdan mukaisesti.

                     (27)

                     Asianomaisia osapuolia pyydetään esittämään näkökantansa kirjallisesti ja toimittamaan asiaa tukevaa näyttöä. Komissio voi lisäksi kuulla asianomaisia osapuolia, jos ne pyytävät sitä kirjallisesti ja osoittavat, että niiden kuulemiseen on olemassa erityisiä syitä.

               5.   KIRJAAMINEN

                     (28)

                     Perusasetuksen 14 artiklan 5 kohdan mukaisesti tarkasteltavana olevan tuotteen tuontiin olisi sovellettava kirjaamisvelvoitetta, jotta voidaan varmistaa, että tarvittavien edellytysten täyttyessä tullit voidaan periä kirjatun tuonnin osalta takautuvasti sovellettavien säännösten mukaisesti, jos tutkimuksen tulosten perusteella otetaan käyttöön polkumyynti- ja/tai tasoitustulli.

                     (29)

                     Mahdolliset tulevat tullit määritetään tämän tutkimuksen tulosten perusteella. Tässä vaiheessa ei voida vielä arvioida mahdollisen tullin määrää.

                     (30)

                     Kiinasta tulevan tuonnin osalta valituksessa, jossa pyydetään polkumyyntitutkimuksen vireillepanoa, esitettyjen väitteiden mukaan tarkasteltavana olevan tuotteen keskimääräinen polkumyyntimarginaali on 54,3 prosenttia ja keskimääräinen viitehinnan alittavuuden marginaali 29,1 prosenttia. Mahdollisten tulevien tullien määrä voitaisiin asettaa näistä alemman tasolle eli 29,1 prosenttiin tarkasteltavana olevan tuotteen CIF-tuontiarvosta. Jos komissio kuitenkin toteaa, että perusasetuksen 7 artiklan 2 a ja 2 b kohdan mukaiset edellytykset täyttyvät eli että polkumyyntimarginaalin voitaisiin katsoa heijastavan unionin tuotannonalalle aiheutunutta vahinkoa, mahdollisen tulevan tullin määrä voitaisiin asettaa 54,3 prosentin suuruisen polkumyyntimarginaalin tasolle perusasetuksen 9 artiklan 4 kohdan mukaisesti. Indonesiasta tulevan tuonnin osalta valituksessa, jossa pyydetään polkumyyntitutkimuksen vireillepanoa, esitettyjen väitteiden mukaan tarkasteltavana olevan tuotteen keskimääräinen polkumyyntimarginaali on 32,2 prosenttia ja keskimääräinen viitehinnan alittavuuden marginaali 39,8 prosenttia. Mahdollisten tulevien tullien määrä voitaisiin asettaa näistä alemman tasolle eli 32,2 prosenttiin tarkasteltavana olevan tuotteen CIF-tuontiarvosta. Jos komissio kuitenkin toteaa, että perusasetuksen 7 artiklan 2 a ja 2 b kohdan mukaiset edellytykset täyttyvät eli että polkumyyntimarginaalin voitaisiin katsoa heijastavan unionin tuotannonalalle aiheutunutta vahinkoa, mahdollisen tulevan tullin määrä voitaisiin asettaa polkumyyntimarginaalin tasolle. Taiwanista tulevan tuonnin osalta valituksessa, jossa pyydetään polkumyyntitutkimuksen vireillepanoa, esitettyjen väitteiden mukaan tarkasteltavana olevan tuotteen keskimääräinen polkumyyntimarginaali on 15,1 prosenttia ja keskimääräinen viitehinnan alittavuuden marginaali 20,7 prosenttia. Mahdollisten tulevien tullien määrä voitaisiin asettaa näistä alemman tasolle eli 15,1 prosenttiin tarkasteltavana olevan tuotteen CIF-tuontiarvosta.

               6.   HENKILÖTIETOJEN KÄSITTELY

                     (31)

                     Tämän kirjaamisen yhteydessä kerättyjä henkilötietoja käsitellään Euroopan parlamentin ja neuvoston asetuksen (EU) 2018/1725 (8) mukaisesti,

               ON HYVÄKSYNYT TÄMÄN ASETUKSEN:

            1 artikla
            Tulliviranomaisten on asetuksen (EU) 2016/1036 14 artiklan 5 kohdan nojalla toteutettava tarvittavat toimenpiteet Kiinan kansantasavallasta, Taiwanista ja Indonesiasta peräisin olevien, tällä hetkellä HS-koodeihin 7219 11, 7219 12, 7219 13, 7219 14, 7219 22, 7219 23, 7219 24, 7220 11 ja 7220 12 luokiteltavien ruostumattomasta teräksestä valmistettujen valssattujen levyvalmisteiden, kelattujen tai kelaamattomien (määrämittaan leikatut tuotteet ja kapea nauha mukaan luettuina), ei enempää valmistettujen kuin kuumavalssattujen, pois lukien kelaamattomat tuotteet, joiden leveys on vähintään 600 mm ja paksuus on yli 10 mm, unioniin suuntautuvan tuonnin kirjaamiseksi.
            Tuonnin kirjaamisvelvoite päättyy yhdeksän kuukauden kuluttua tämän asetuksen voimaantulopäivästä.
            Asianomaisia osapuolia pyydetään esittämään näkökantansa kirjallisesti, toimittamaan asiaa tukevaa näyttöä tai esittämään pyyntö tulla kuulluksi 21 päivän kuluessa tämän asetuksen julkaisupäivästä.

            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            Se on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

            Tehty Brysselissä 23 päivänä tammikuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 176, 30.6.2016, s. 21.

            (2)  Ilmoitus tiettyjen Kiinan kansantasavallasta, Taiwanista ja Indonesiasta peräisin olevien kuumavalssattujen teräslevyjen ja -kelojen tuontia koskevan polkumyynnin vastaisen menettelyn vireillepanosta (2019/C 269 I/01) (EUVL C 269 I, 12.8.2019, s. 1).

            (3)  Ilmoitus tiettyjen Kiinan kansantasavallasta ja Indonesiasta peräisin olevien kuumavalssattujen teräslevyjen ja -kelojen tuontia koskevan tukien vastaisen menettelyn vireillepanosta (2019/C 342/09) (EUVL C 342, 10.10.2019, s. 18).

            (4)  EUVL L 176, 30.6.2016, s. 55.

            (5)  Ks. unionin yleisen tuomioistuimen (toinen jaosto) antama tuomio, 8. toukokuuta 2019, asiassa T-749/16, Stemcor v. Euroopan komissio, 56 kohta.

            (*1)  elokuu 2019 – marraskuu 2019
         Lähde: Surveillance 2 -tietokanta.

            (6)  Unionin yleisen tuomioistuimen (toinen jaosto) antama tuomio, 8. toukokuuta 2019, asiassa T-749/16, Stemcor v. Euroopan komissio, 86 kohta.

            (7)  Komission täytäntöönpanoasetus (EU) 2019/159, annettu 31 päivänä tammikuuta 2019, lopullisten suojatoimenpiteiden käyttöönotosta tiettyjen terästuotteiden tuonnissa (EUVL L 31, 1.2.2019, s. 27), sellaisena kuin se on muutettuna 26 päivänä syyskuuta 2019 annetulla komission täytäntöönpanoasetuksella (EU) 2019/1590 (EUVL L 248, 27.9.2019, s. 28).

            (8)  EUVL L 295, 21.11.2018, s. 39.


title: Komission täytäntöönpanoasetus (EU) 2020/148, annettu 3 päivänä helmikuuta 2020, robenidiinihydrokloridin (Robenz 66G) hyväksymisestä broilerien rehun lisäaineena ja asetuksen (EY) N:o 1800/2004 muuttamisesta (hyväksynnän haltija Zoetis SA) (ETA:n kannalta merkityksellinen teksti)

text:
                  5.2.2020

                  FI

                  Euroopan unionin virallinen lehti

                  L 33/1

         KOMISSION TÄYTÄNTÖÖNPANOASETUS (EU) 2020/148,
         annettu 3 päivänä helmikuuta 2020,
         robenidiinihydrokloridin (Robenz 66G) hyväksymisestä broilerien rehun lisäaineena ja asetuksen (EY) N:o 1800/2004 muuttamisesta (hyväksynnän haltija Zoetis SA)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
         sekä katsoo seuraavaa:

                     (1)

                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle. Asetuksen 10 artiklassa 2 kohdassa säädetään sellaisten lisäaineiden uudelleenarvioinnista, joille on annettu hyväksyntä neuvoston direktiivin 70/524/ETY (2) nojalla.

                     (2)

                     Robenidiinihydrokloridivalmiste (Robenz 66G) hyväksyttiin direktiivin 70/524/ETY mukaisesti käytettäväksi rehun lisäaineena broilerien ruokinnassa komission asetuksella (EY) N:o 1800/2004 (3). Kyseinen valmiste merkittiin sen jälkeen rehun lisäaineita koskevaan rekisteriin olemassa olevana tuotteena asetuksen (EY) N:o 1831/2003 10 artiklan 1 kohdan mukaisesti.

                     (3)

                     Asetuksen (EY) N:o 1831/2003 10 artiklan 2 kohdan mukaisesti, luettuna yhdessä sen 7 artiklan kanssa, toimitettiin hakemus, joka koskee robenidiinihydrokloridin (Robenz 66G) uudelleenarviointia broilerien rehun lisäaineena. Hakija pyysi, että kyseinen lisäaine luokiteltaisiin lisäaineluokkaan ”kokkidiostaatit ja histomonostaatit”. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

                     (4)

                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 24 päivänä tammikuuta 2019 antamassaan lausunnossa (4), että robenidiinihydrokloridilla (Robenz 66G) ei ehdotettujen käyttöedellytysten mukaisesti käytettynä ole haitallisia vaikutuksia eläinten terveyteen, ihmisten terveyteen eikä ympäristöön. Elintarviketurvallisuusviranomainen katsoi, että lisäaineella voidaan tehokkaasti torjua broilereissa esiintyvää kokkidioosia. Elintarviketurvallisuusviranomainen katsoi, että markkinoille saattamisen jälkeinen kenttäseuranta on tarpeen Eimeria spp.:n varalta mieluiten hyväksynnän voimassaoloajan jälkimmäisellä jaksolla. Lisäksi se vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

                     (5)

                     Robenidiinihydrokloridin (Robenz 66G) arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Näin ollen kyseisen valmisteen käyttö tämän asetuksen liitteessä kuvatulla tavalla olisi hyväksyttävä.

                     (6)

                     Tämän uudelleenarvioinnin seurauksena asetusta (EY N:o 1800/2004 olisi muutettava.

                     (7)

                     Koska turvallisuuteen liittyvät syyt eivät edellytä hyväksynnän edellytysten muutosten välitöntä soveltamista, on aiheellista säätää siirtymäajasta, jotta asianomaiset tahot voivat valmistautua uusien hyväksynnästä aiheutuvien vaatimusten noudattamiseen.

                     (8)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Hyväksytään lisäaineluokkaan ”kokkidiostaatit ja histomonostaatit” kuuluva liitteessä tarkoitettu valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.

            2 artikla
            Muutetaan asetus (EY) N:o 1800/2004 seuraavasti:

                        1)

                        Kumotaan 2 artikla;

                        2)

                        poistetaan liite.

            3 artikla
            Sallitaan liitteessä tarkoitetun valmisteen ja sitä sisältävän rehun, jotka on valmistettu ja varustettu merkinnöillä ennen 25 päivää elokuuta 2020 ennen 25 päivää helmikuuta 2020 voimassa olleiden sääntöjen mukaisesti, saattaminen markkinoille ja käyttö, kunnes olemassa olevat varastot loppuvat.

            4 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 3 päivänä helmikuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 268, 18.10.2003, s. 29.

            (2)  Neuvoston direktiivi 70/524/ETY, annettu 23 päivänä marraskuuta 1970, rehujen lisäaineista (EYVL L 270, 14.12.1970, s. 1).

            (3)  Komission asetus (EY) N:o 1800/2004, annettu 15 päivänä lokakuuta 2004, kokkidiostaattien ja muiden lääkkeenkaltaisten aineiden ryhmään kuuluvan lisäaineen ”Cycostat 66G” käytön hyväksymisestä rehuissa kymmeneksi vuodeksi (EUVL L 317, 16.10.2004, s. 37).

            (4)  EFSA Journal 2019; 17(3):5613.

            LIITE

                           Lisäai-neen tunnis-te-numero

                           Hyväksyn-nän haltijan nimi

                           Lisäaine (kauppa-nimi)

                           Koostumus, kemiallinen kaava, kuvaus

                           Eläinlaji tai -ryhmä

                           Enim-mäisikä

                           Vähim-mäis-pitoisuus

                           Enimmäis-pitoisuus

                           Muut määräykset

                           Hyväksyn-nän voimassa-olo päättyy

                           Jäämien enimmäismäärät asianomaisissa eläinperäisissä elintarvikkeissa

                           mg tehoainetta / kg täysrehua, jonka kosteuspitoisuus on 12 %

                           Lisäaineluokka: Kokkidiostaatit ja histomonostaatit

                        5a758

                        Zoetis SA

                        Robenidiini
                        hydrokloridi
                        (Robenz 66G)

                           Lisäaineen koostumus:
                        Robenidiinihydrokloridi: 66 g/kg
                        Lignosulfonaatti: 40 g/kg
                        Kalsiumsulfaattidihydraatti: 894 g/kg

                        Broilerit

                        -

                        36

                        36

                                    1.

                                    Lisäaineen käyttö kielletty vähintään 5 vrk ennen teurastusta.

                                    2.

                                    Lisäaine on sekoitettava rehuseokseen esiseoksena.

                                    3.

                                    Lisäainetta ei saa sekoittaa muihin kokkidiostaattei-hin.

                                    4.

                                    Hyväksynnän haltijan on toteutettava markkinoille saattamisen jälkeiset seurantaohjelmat seuraavien varalta: resistenssi bakteereille ja Eimeria spp.:lle.

                                    5.

                                    Rehualan toimijoiden on vahvistettava lisäaineen ja esiseosten käyttäjiä varten toimintamenette-lyt ja järjestelyt käytöstä aiheutuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojai-mia.

                        25. helmikuuta 2030

                        800 μg robenidiinihydrokloridia/kg tuoretta maksaa.
                        350 μg robenidiinihydrokloridia/kg tuoretta munuaista.
                        200 μg robenidiinihydrokloridia/kg tuoretta lihasta.
                        1 300  μg robenidiinihydrokloridia/kg tuoretta nahkaa/rasvaa.

                           Tehoaine:
                        Robenidiinihydrokloridi, C15H13Cl2N5
                           .HCl,
                        1,3-bis[(p-klooribentsylideeni) amino] -
                        guanidiinihydrokloridi (97 %)
                        CAS-numero: 25875-50-7,
                        Kemiallisesti samantyyppiset epäpuhtaudet:

                                    —

                                    N,N’,N"-tris[p-klooribentsylideeni) amino]guanidiini (TRIS) ≤ 0,5 %

                                    —

                                    bis-(4-klooribentsylideeni)hydratsiini (AZIN) ≤ 0,5 %

                                    —

                                    tuntematon epäpuhtaus ≤ 1 % (yksittäinen tuntematon epäpuhtaus ≤ 0,2 %)

                        Analyysimenetelmä  (1)

                        Robenidiinihydrokloridin määrittäminen rehun lisäaineesta ja esiseoksista: Korkean erotuskyvyn nestekromatografia yhdessä UV-detektion kanssa (HPLC-UV).
                        Robenidiinihydrokloridin määrittäminen rehuista: Ultraviolettidetektioon kytketty korkean suorituskyvyn nestekromatografia (HPLC-UV) – Komission asetus (EY) N:o 152/2009.
                        Robenidiinihydrokloridin määrittäminen kudoksista: Kolmoiskvadrupolimassa-spektrometriin kytketty korkean erotuskyvyn käänteisfaasinestekromatografia (RP-HPLC-MS/MS) tai vastaava menetelmä, joka täyttää komission päätöksessä 2002/657/EY asetetut vaatimukset.

               (1)  1 Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports


title: Komission Täytäntöönpanoasetus (EU) 2020/149, annettu 4 päivänä helmikuuta 2020, Saccharomyces cerevisiae CNCM I-1077 -valmisteen hyväksymisen uusimisesta karitsojen ja hevosten rehun lisäaineena ja asetusten (EY) N:o 1293/2008 ja (EY) N:o 910/2009 kumoamisesta (hyväksynnän haltija Danstar Ferment AG, jota edustaa unionissa Lallemand SAS) (ETA:n kannalta merkityksellinen teksti)

text:
                  5.2.2020

                  FI

                  Euroopan unionin virallinen lehti

                  L 33/5

         KOMISSION TÄYTÄNTÖÖNPANOASETUS (EU) 2020/149,
         annettu 4 päivänä helmikuuta 2020,

            Saccharomyces cerevisiae CNCM I-1077 -valmisteen hyväksymisen uusimisesta karitsojen ja hevosten rehun lisäaineena ja asetusten (EY) N:o 1293/2008 ja (EY) N:o 910/2009 kumoamisesta (hyväksynnän haltija Danstar Ferment AG, jota edustaa unionissa Lallemand SAS)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
         sekä katsoo seuraavaa:

                     (1)

                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle ja uusimiselle.

                     (2)

                        Saccharomyces cerevisiae CNCM I-1077 hyväksyttiin kymmeneksi vuodeksi karitsojen rehun lisäaineena komission asetuksella (EY) N:o 1293/2008 (2) ja hevosten rehun lisäaineena komission asetuksella (EY) N:o 910/2009 (3).

                     (3)

                     Kyseisen hyväksynnän haltija on toimittanut hakemuksen, joka koskee Saccharomyces cerevisiae CNCM I-1077 -valmisteen hyväksymisen uusimista karitsojen ja hevosten rehun lisäaineena, ja pyytänyt kyseisen lisäaineen luokittelua lisäaineluokkaan ”eläintuotantoon vaikuttavat lisäaineet”. Hakemuksen mukana on toimitettu asetuksen (EY) N:o 1831/2003 14 artiklan 2 kohdan mukaisesti vaadittavat tiedot ja asiakirjat.

                     (4)

                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 26 päivänä helmikuuta 2019 antamassaan lausunnossa (4), että hakijan toimittamat tiedot osoittavat kyseisen lisäaineen täyttävän hyväksymisen edellytykset. Elintarviketurvallisuusviranomainen totesi, että Saccharomyces cerevisiae CNCM I-1077 on turvallinen sallituissa käyttöolosuhteissa kohde-eläimille, kuluttajille, käyttäjille ja ympäristölle. Se totesi kuitenkin myös, että lisäainetta pidetään silmiä ärsyttävänä. Sen vuoksi komissio katsoo, että olisi toteutettava asianmukaisia suojatoimenpiteitä ihmisten terveydelle aiheutuvien haittavaikutusten ehkäisemiseksi erityisesti lisäaineen käyttäjien osalta.

                     (5)

                        Saccharomyces cerevisiae CNCM I-1077 -valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen lisäaineen hyväksyminen tämän asetuksen liitteessä esitetyn mukaisesti olisi uusittava.

                     (6)

                     Sen seurauksena, että Saccharomyces cerevisiae CNCM I-1077 -valmisteen hyväksyminen rehun lisäaineena tämän asetuksen liitteessä vahvistettujen edellytysten mukaisesti uusitaan, asetukset (EY) N:o 1293/2008 ja (EY) N:o 910/2009 olisi kumottava.

                     (7)

                     Koska turvallisuuteen liittyvät syyt eivät edellytä tällä asetuksella tehtyjen muutosten välitöntä soveltamista, on aiheellista säätää siirtymäkaudesta, jonka aikana Saccharomyces cerevisiae CNCM I-1077 -valmisteen olemassa olevia varastoja, jotka ovat ennen tämän asetuksen voimaantuloa sovellettavien säännösten mukaisia, voidaan edelleen saattaa markkinoille ja käyttää niiden loppumiseen saakka.

                     (8)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Uusitaan lisäaineluokkaan ”eläintuotantoon vaikuttavat lisäaineet” ja karitsojen osalta funktionaaliseen ryhmään ”suolistoflooran stabiloimiseen tarkoitetut aineet” ja hevosten osalta funktionaaliseen ryhmään ”ruuansulatusta edistävät aineet” kuuluvan, liitteessä tarkoitetun lisäaineen hyväksyminen kyseisessä liitteessä vahvistetuin edellytyksin.

            2 artikla
            Kumotaan asetukset (EY) N:o 1293/2008 ja (EY) N:o 910/2009.

            3 artikla
            Sallitaan Saccharomyces cerevisiae CNCM I-1077 -lisäaineen, sellaisena kuin se on määritetty asetuksessa (EY) N:o 910/2009, sekä kyseistä ainetta sisältävien esiseosten ja rehuseosten, jotka on valmistettu ja varustettu merkinnöillä ennen 25 päivää helmikuuta 2020 ennen 25 päivää helmikuuta 2020 voimassa olleiden sääntöjen mukaisesti, saattaminen markkinoille ja käyttö, kunnes olemassa olevat varastot loppuvat.

            4 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 4 päivänä helmikuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 268, 18.10.2003, s. 29.

            (2)  Komission asetus (EY) N:o 1293/2008, annettu 18 päivänä joulukuuta 2008, uuden käyttötavan hyväksymisestä Saccharomyces cerevisiae CNCM I-1077 -valmisteelle (Levucell SC20 ja Levucell SC10 ME) rehun lisäaineena (EUVL L 340, 19.12.2008, s. 38).

            (3)  Komission asetus (EY) N:o 910/2009, annettu 29 päivänä syyskuuta 2009, Saccharomyces cerevisiae CNCM I-1077 -valmisteen uuden käyttötavan hyväksymisestä hevosten rehun lisäaineena (hyväksynnän haltija Danstar Ferment AG, jota edustaa unionissa Lallemand SAS) (EUVL L 257, 30.9.2009, s. 7).

            (4)  EFSA Journal 2019;17(3):5639.

            LIITE

                        Lisäaineen tunnistenumero

                        Hyväksynnän haltijan nimi

                        Lisäaine

                        Koostumus, kemiallinen kaava, kuvaus, analyysimenetelmä

                        Eläinlaji tai -ryhmä

                        Enimmäisikä

                        Vähimmäispitoisuus

                        Enimmäispitoisuus

                        Muut määräykset

                        Hyväksynnän voimassaolo päättyy

                        PMY/kg täysrehua, jonka kosteuspitoisuus on 12 %

                           Luokka: eläintuotantoon vaikuttavat lisäaineet. Funktionaalinen ryhmä: ruuansulatusta edistävät aineet.

                        4b1711

                        Danstar Ferment AG, jota edustaa Lallemand SAS

                           Saccharomyces cerevisiae CNCM I-1077

                           Lisäaineen koostumus:

                           Saccharomyces cerevisiae CNCM I-1077 -valmiste, joka sisältää vähintään:

                                    —

                                    1 × 1010 PMY/g lisäainetta (päällystetty muoto);

                                    —

                                    2 × 1010 PMY/g lisäainetta (ei-päällystetty muoto);

                           Tehoaineen kuvaus:

                           Saccharomyces cerevisiae CNCM I-1077 -organismin elinkykyisiä soluja

                           Analyysimenetelmä
                            (1)

                        Lukumäärän määrittäminen: maljamenetelmä, jossa käytetään kloramfenikolidekstroosihiivauuteagaria (EN15789:2009)
                        Tunnistaminen: polymeraasiketjureaktiomenetelmä (PCR) (CEN/TS 15790:2008)

                        Hevoset

                        -

                        3,0 × 109

                        -

                                    1.

                                    Lisäaineen ja esiseoksen käyttöohjeissa on mainittava varastointia koskevat edellytykset sekä stabiilisuus lämpökäsittelyssä.

                                    2.

                                    Rehualan toimijoiden on vahvistettava lisäaineen ja esiseosten käyttäjiä varten toimintamenettelyt ja järjestelyt lisäaineen käytöstä aiheutuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia, silmäsuoja mukaan lukien.

                        25.2.2030

                           Luokka: eläintuotantoon vaikuttavat lisäaineet. Funktionaalinen ryhmä: suolistoflooran stabiloimiseen tarkoitettu aine

                        4b1711

                        Danstar Ferment AG, jota edustaa Lallemand SAS

                           Saccharomyces cerevisiae CNCM I-1077

                           Lisäaineen koostumus:

                           Saccharomyces cerevisiae CNCM I-1077 -valmiste, joka sisältää vähintään:

                                    —

                                    1 × 1010 PMY/g lisäainetta (päällystetty muoto);

                                    —

                                    2 × 1010 PMY/g lisäainetta (ei-päällystetty muoto);

                           Tehoaineen kuvaus:

                           Saccharomyces cerevisiae CNCM I-1077 -organismin elinkykyisiä soluja

                           Analyysimenetelmä
                            (1)

                        Lukumäärän määrittäminen: maljamenetelmä, jossa käytetään kloramfenikolidekstroosihiivauuteagaria (EN15789:2009)
                        Tunnistaminen: polymeraasiketjureaktiomenetelmä (PCR) (CEN/TS 15790:2008)

                        Karitsat

                        -

                        3,0 × 109

                                    1.

                                    Lisäaineen ja esiseoksen käyttöohjeissa on mainittava varastointia koskevat edellytykset sekä stabiilisuus lämpökäsittelyssä.

                                    2.

                                    Rehualan toimijoiden on vahvistettava lisäaineen ja esiseosten käyttäjiä varten toimintamenettelyt ja järjestelyt lisäaineen käytöstä aiheutuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia, silmäsuoja mukaan lukien.

                        25.2.2030

               (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports


title: Komission Täytäntöönpanoasetus (EU) 2020/151, annettu 4 päivänä helmikuuta 2020, Pediococcus acidilactici CNCM I-4622:n hyväksymisestä emakoita lukuun ottamatta kaikkien lihan tuotantoon tai siitoseläimiksi tarkoitettujen sikaeläinten, kaikkien lintulajien, kaikkien kalalajien ja kaikkien äyriäisten rehun lisäaineena sekä asetusten (EY) N:o 911/2009, (EU) N:o 1120/2010 ja (EU) N:o 212/2011 ja täytäntöönpanoasetusten (EU) N:o 95/2013, (EU) N:o 413/2013 ja (EU) 2017/2299 kumoamisesta (hyväksynnän haltija Danstar Ferment AG, jota edustaa unionissa Lallemand SAS) (ETA:n kannalta merkityksellinen teksti)

text:
                  5.2.2020

                  FI

                  Euroopan unionin virallinen lehti

                  L 33/12

         KOMISSION TÄYTÄNTÖÖNPANOASETUS (EU) 2020/151,
         annettu 4 päivänä helmikuuta 2020,

            Pediococcus acidilactici CNCM I-4622:n hyväksymisestä emakoita lukuun ottamatta kaikkien lihan tuotantoon tai siitoseläimiksi tarkoitettujen sikaeläinten, kaikkien lintulajien, kaikkien kalalajien ja kaikkien äyriäisten rehun lisäaineena sekä asetusten (EY) N:o 911/2009, (EU) N:o 1120/2010 ja (EU) N:o 212/2011 ja täytäntöönpanoasetusten (EU) N:o 95/2013, (EU) N:o 413/2013 ja (EU) 2017/2299 kumoamisesta (hyväksynnän haltija Danstar Ferment AG, jota edustaa unionissa Lallemand SAS)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
         sekä katsoo seuraavaa:

                     (1)

                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle ja uusimiselle.

                     (2)

                        Pediococcus acidilactici CNCM I-4622 (aiemmin Pediococcus acidilactici CNCM MA 18/5M) hyväksyttiin 10 vuodeksi lohikalojen ja katkarapujen rehun lisäaineena komission asetuksella (EY) N:o 911/2009 (2), vieroitettujen porsaiden rehun lisäaineena komission asetuksella (EU) N:o 1120/2010 (3), munivien kanojen rehun lisäaineena komission asetuksella (EU) N:o 212/2011 (4), kaikkien muiden kalojen kuin lohikalojen rehun lisäaineena komission täytäntöönpanoasetuksella (EU) N:o 95/2013 (5), vieroitettujen porsaiden, lihasikojen, munivien kanojen ja broilerien rehun lisäaineena komission täytäntöönpanoasetuksella (EU) N:o 413/2013 (6), lihasikojen, vieroitettujen ja lihotukseen tarkoitettujen toissijaisten sikaeläinten, broilerien sekä lihan- ja munantuotantoa varten kasvatettavien toissijaisten siipikarjalajien rehun lisäaineena komission täytäntöönpanoasetuksella (EU) 2017/2299 (7).

                     (3)

                     Asetuksen (EY) N:o 1831/2003 14 artiklan mukaisesti, yhdessä mainitun asetuksen 7 artiklan kanssa, kyseisen hyväksynnän haltija toimitti hakemuksen, joka koskee Pediococcus acidilactici CNCM I-4622:n hyväksynnän uusimista broilerien, lihantuotantoon tarkoitettujen toissijaisten lintulajien, munivien kanojen, munantuotantoon tarkoitettujen toissijaisten lintulajien, vieroitettujen porsaiden, lihasikojen, lihantuotantoon tarkoitettujen toissijaisten vieroitettujen sikaeläinten, kaikkien kalojen ja katkarapujen rehun lisäaineena sekä uutta hyväksyntää kananuorikoiden, siitoseläimiksi kasvatettavien kananpoikien, koristetarkoituksessa kasvatettavien lintujen ja muiden muuhun kuin elintarviketuotantoon kasvatettavien lintujen, lihakalkkunoiden, siitoseläimiksi kasvatettavien kalkkunoiden, siitoskalkkunoiden, siitoskananpoikien ja läheisten toissijaisten siipikarjalajien sekä muiden koristetarkoituksissa pidettävien lintujen ja muuhun kuin elintarvikkeiden tuotantoon tarkoitettujen lintujen, imevien porsaiden ja läheisten toissijaisten sikaeläinten ja kaikkien äyriäisten osalta, ja pyytänyt kyseisen lisäaineen luokittelua lisäaineluokkaan ”eläintuotantoon vaikuttavat lisäaineet”. Hakemuksen mukana on toimitettu kyseisen asetuksen 7 artiklan 3 kohdan ja 14 artiklan 2 kohdan mukaisesti vaadittavat tiedot ja asiakirjat.

                     (4)

                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 2 päivänä huhtikuuta 2019 (8) antamissaan lausunnoissa, että hakijan toimittamat tiedot osoittavat, että kyseinen lisäaine täyttää hyväksymisen edellytykset. Elintarviketurvallisuusviranomainen vahvisti aiemmat päätelmänsä, joiden mukaan Pediococcus acidilactici CNCM I-4622:ta pidetään turvallisena kohde-eläinlajille, lisäaineella ruokituista eläimistä saatavien tuotteiden kuluttajille ja ympäristölle. Se päätteli lisäksi, että käyttäjät voivat altistua hengitysteitse ja että päätelmiä ei voida tehdä ihon tai silmien mahdollisesta ärsytyksestä ja ihon kautta tapahtuvasta herkistymisestä. Sen vuoksi komissio katsoo, että olisi toteutettava asianmukaisia suojatoimenpiteitä ihmisten terveydelle aiheutuvien haittavaikutusten ehkäisemiseksi erityisesti lisäaineen käyttäjien osalta. Se myös päätteli, että lisäaine on tehokas kananuorikoiden, siitoseläimiksi kasvatettavien kananpoikien, siitoskananpoikien, munien tuotantoon/siitoseläimiksi kasvatettavien kalkkunoiden ja toissijaisten lintulajien sekä siitoskalkkunoiden ja siitoseläimiksi tarkoitettujen toissijaisten lintulajien ja imevien porsaiden ja siitoseläimiksi ja lihantuotantoon tarkoitettujen toissijaisten sikaeläinten ja kaikkien äyriäisten osalta.

                     (5)

                        Pediococcus acidilactici CNCM I-4622:n arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen lisäaineen hyväksyminen tämän asetuksen liitteessä esitetyn mukaisesti olisi uusittava.

                     (6)

                     Koska Pediococcus acidilactici CNCM I-4622:n hyväksyntä rehun lisäaineena uusitaan tämän asetuksen liitteessä vahvistettujen edellytysten mukaisesti, asetukset (EY) N:o 911/2009, (EU) N:o 1120/2010 ja (EU) N:o 212/2011 ja täytäntöönpanoasetukset (EU) N:o 95/2013, (EU) N:o 413/2013 ja (EU) 2017/2299 olisi kumottava.

                     (7)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Uusitaan liitteessä vahvistetuin edellytyksin lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”suolistoflooran stabiloimiseen tarkoitetut aineet” kuuluvan, liitteessä tarkoitetun lisäaineen hyväksyntä emakoita lukuun ottamatta kaikkien lihan tuotantoon tai siitoseläimiksi tarkoitettujen sikaeläinten ja kaikkien lintulajien osalta sekä funktionaaliseen ryhmään ”muut eläintuotantoon vaikuttavat lisäaineet” kuuluvan, liitteessä tarkoitetun lisäaineen hyväksyntä kaikkien kalalajien ja kaikkien äyriäisten osalta.

            2 artikla
            Kumotaan asetukset (EY) N:o 911/2009, (EU) N:o 1120/2010 ja (EU) N:o 212/2011 ja täytäntöönpanoasetukset (EU) N:o 95/2013, (EU) N:o 413/2013 ja (EU) 2017/2299.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 4 päivänä helmikuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 268, 18.10.2003, s. 29.

            (2)  Komission asetus (EY) N:o 911/2009, annettu 29 päivänä syyskuuta 2009, Pediococcus acidilactici CNCM MA 18/5M -valmisteen uuden käyttötavan hyväksymisestä lohikalojen ja katkarapujen rehun lisäaineena (hyväksynnän haltija Danstar Ferment AG) (EUVL L 257, 30.9.2009, s. 10).

            (3)  Komission asetus (EU) N:o 1120/2010, annettu 2 päivänä joulukuuta 2010, Pediococcus acidilactici CNCM MA 18/5M -valmisteen hyväksymisestä vieroitettujen porsaiden rehun lisäaineena (hyväksynnän haltija Danstar Ferment AG) (EUVL L 317, 3.12.2010, s. 12).

            (4)  Komission asetus (EU) N:o 212/2011, annettu 3 päivänä maaliskuuta 2011, Pediococcus acidilactici CNCM MA 18/5M -valmisteen hyväksymisestä munivien kanojen rehun lisäaineena (hyväksynnän haltija Danstar Ferment AG) (EUVL L 59, 4.3.2011, s. 1).

            (5)  Komission täytäntöönpanoasetus (EU) N:o 95/2013, annettu 1 päivänä helmikuuta 2013, Pediococcus acidilactici CNCM MA 18/5M -valmisteen hyväksymisestä kaikkien muiden kalojen kuin lohikalojen rehun lisäaineena (hyväksynnän haltija Danstar Ferment AG) (EUVL L 33, 2.2.2013, s. 19).

            (6)  Komission täytäntöönpanoasetus (EU) N:o 413/2013, annettu 6 päivänä toukokuuta 2013, Pediococcus acidilactici CNCM MA 18/5M -valmisteen hyväksymisestä käytettäväksi rehun lisäaineena vieroitettujen porsaiden, lihasikojen, munivien kanojen ja broilerien juomavedessä (hyväksynnän haltija Danstar Ferment AG) (EUVL L 125, 7.5.2013, s. 1).

            (7)  Komission täytäntöönpanoasetus (EU) 2017/2299, annettu 12 päivänä joulukuuta 2017, Pediococcus acidilactici CNCM MA 18/5M -valmisteen hyväksymisestä lihasikojen, vieroitettujen ja lihotukseen tarkoitettujen toissijaisten sikaeläinten, broilerien sekä lihan- ja munantuotantoa varten kasvatettavien toissijaisten siipikarjalajien rehun lisäaineena, kyseisen lisäaineen käytön hyväksymisestä juomavedessä ja asetusten (EY) N:o 2036/2005, (EY) N:o 1200/2005 ja täytäntöönpanoasetuksen (EU) N:o 413/2013 muuttamisesta (hyväksynnän haltija Danstar Ferment AG, jota edustaa Lallemand SAS) (EUVL L 329, 13.12.2017, s. 33).

            (8)  EFSA Journal 2019;17(4):5691 ja EFSA Journal 2019;17(5):5690.

            LIITE

                        Lisäaineen tunnistenumero

                        Hyväksynnän haltijan nimi

                        Lisäaine

                        Koostumus, kemiallinen kaava, kuvaus, analyysimenetelmä

                        Eläinlaji tai -ryhmä

                        Enimmäisikä

                        Vähimmäispitoisuus

                        Enimmäispitoisuus

                        Vähimmäispitoisuus

                        Enimmäispitoisuus

                        Muut määräykset

                        Hyväksynnän voimassaolo päättyy

                        PMY/kg täysrehua, jonka kosteuspitoisuus on 12 %

                        PMY/l juomavettä

                           Luokka: eläintuotantoon vaikuttavat lisäaineet. Funktionaalinen ryhmä: suolistoflooran stabiloimiseen tarkoitettu aine

                        4d1712

                        Danstar Ferment AG, jota edustaa unionissa Lallemand SAS

                           Pediococcus acidilactici CNCM I-4622

                           Lisäaineen koostumus

                           Pediococcus acidilactici CNCM I-4622 -valmiste,
                        vähintään 1 × 1010 PMY/g
                        Kiinteät ei-päällystetyt ja päällystetyt muodot

                        Kaikki lihantuotantoon tai siitoseläimiksi tarkoitetut sikaeläimet, emakkoja lukuun ottamatta

                        -

                        1 x 109

                        -

                        5 x 108

                        -

                                    1.

                                    Lisäaineen ja esiseosten käyttöohjeissa on mainittava varastointia koskevat edellytykset sekä stabiilisuus rehua lämpökäsiteltäessä.

                                    2.

                                    Kun lisäainetta käytetään juomavedessä, on varmistettava lisäaineen homogeeninen jakautuminen.

                                    3.

                                    Rehualan toimijoiden on vahvistettava lisäaineen ja esiseosten käyttäjiä varten toimintamenettelyt ja järjestelyt lisäaineen käytöstä aiheutuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia.

                        25. helmikuuta 2030

                           Tehoaineen kuvaus

                           Pediococcus acidilactici CNCM 18 päivänä tammikuuta 4622 -organismin elinkykyisiä soluja

                        Kaikki lintulajit

                           Analyysimenetelmä
                            (1)

                        Tehoaineen lukumäärän määrittäminen lisäaineesta, esiseoksista, rehuista ja vedestä: pintaviljelymenetelmä
                        jossa käytetään MRS-agaria (EN 15786:2009).
                        Tunnistetiedot: Pulssikenttägeelielektroforeesi (PFGE).

                           Luokka: eläintuotantoon vaikuttavat lisäaineet. Funktionaalinen ryhmä: muut eläintuotantoon vaikuttavat lisäaineet (eläinten kasvuun myönteisesti vaikuttavat)

                        4d1712

                        Danstar Ferment AG, jota edustaa unionissa Lallemand SAS

                           Pediococcus acidilactici CNCM I-4622

                           Lisäaineen koostumus

                           Pediococcus acidilactici CNCM I-4622 -valmiste, vähintään 1 × 1010 PMY/g

                        Kaikki kalalajit

                        -

                        1 x 109

                        -

                        -

                                    1.

                                    Lisäaineen ja esiseosten käyttöohjeissa on mainittava varastointia koskevat edellytykset sekä stabiilisuus rehua lämpökäsiteltäessä.

                                    2.

                                    Lisäainetta saa käyttää ainoastaan kiinteässä rehussa.

                                    3.

                                    Rehualan toimijoiden on vahvistettava lisäaineen ja esiseosten käyttäjiä varten toimintamenettelyt ja järjestelyt lisäaineen käytöstä aiheutuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia.

                           Tehoaineen kuvaus

                           Pediococcus acidilactici CNCM 18 päivänä tammikuuta 4622 -organismin elinkykyisiä soluja

                        Kaikki äyriäiset

                           Analyysimenetelmä

                        Tehoaineen lukumäärän määrittäminen lisäaineesta, esiseoksista, rehuista ja vedestä: pintaviljelymenetelmä
                        jossa käytetään MRS-agaria (EN 15786:2009).
                        Tunnistetiedot: Pulssikenttägeelielektroforeesi (PFGE).

               (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports